આ તો થઈ ગુજરાત ની અને ગુજરાતી લોકોની સારી નરસી વાતો. પણ હવે કદાચ આપણે આપણી ગુજરાતી સંસ્કૃતી, એની સભ્યતા, ગુજરાતનો વારસો એ કાંઈ જાળવવામા રસ જ નથી રહ્યો. ઘણા એવા ગુજરાતી છે જેમના છોકરાઓ ને ગુજરાતી લખતા વાંચતા નથી આવડતી કારણ કે એમને અંગ્રેજી માધ્યમમાં પ્રવેશ અપાવવાનો જે હરખ છે માતાપિતાનો એ જવાબદાર છે. ઠીક છે અંગ્રેજી આપણી કામની ભાષા છે અને ગુજરાતી આપણી ઘરની ભાષા છે માટે આપણે અંગ્રેજીને કામવાળી બનાવાય ઘરવાળી નઈ!!! બીજી વાતમા એમ કહું કે અંગ્રેજી એ પાવડરનુ દૂધ છે અને ગુજરાતી એ મા નુ દૂધ છે. મા ના દૂધ કરતા પાવડરનુ દૂધ ક્યારેય ચડીયાતું ના હોઈ શકે એ જો સમજાઈ જાયને આપણે તો આ ગુજરાતી વારસો જળવાઈ રહે એમા કોઈ શક નથી. ગુજરાતીઓ ગીતો સાંભળે અંગ્રેજીમા, ચલચિત્ર જોવે અંગ્રેજીમા, બોલે અંગ્રેજીમા અને આ બધા થકી તો સંસ્કૃતી પડી ભાંગી છે. મારુ માનવુ એમ કે જે ભાષામા તમે સપના જોતા હો ને એ જ ભાષામા ભણતર કરવું જોઈએ. તકલીફ ત્યાં છે કે સપના ગુજરાતીમા આવે પણ જેવા સવારે એ સપના ટૂટે ત્યારથી અંગ્રેજી ભણવાનુ ચાલુ થાય. અંગ્રેજી ભાષાનો વિરોધી નથી પણ ગુજરાતી ભાષાનો ચાહક છું એ વાત ખરી છે. અંગ્રેજી માધ્યમ મા ભણતા ગુજરાતી છોકરાની પાછળ કુતરો દોડે તો મોઢા માથી હૂડ… હૂડ જ નીકળે.!!! કોઈ સાથે ઝગડો થાય તો જે મોઢામાથી ગાળો નીકળે ગુજરાતીમા જ નીકળે!!! તો પછી ભલા માણસ એ ગુજરાતી મા ભણાવોને તમારા દિકરા-દિકરી ને. અરે અંગ્રેજી માધ્યમમા ભણતા એવા પણ જોયા છે જેને ૧૨ પાસ કરી લીધું હોય ને તો પણ ૧ થી ૧૦૦ ગુજરાતી મા કહીતો ખબરના પડે!!! આપણે કહી ઓગણસીતેર તો ભાઈ મુંઝાઈ જાય.!!! આપણે આઝાદી તો મળી ગઈ પણ એ શારીરીક છે માનસીક રીતે તો આપણે હજી આઝાદ નથી થયા એમા કોઈ બેમત નથી. અંગ્રેજી એ ગીતો ની વચ્ચે આપણા ડાયરા ક્યાંક ખોવાઈ ગયા છે. ડાયરા થાય તો જુવાનીયાઓ બહુ ઓછા જોવા મળે એનુ કારણ આ ગુલામ માનસીકતા છે. આપણે ગુજરાતી ભાષા ને બચાવવાની વાતો પણ અંગ્રજીમા કરીએ છીએ. આ વાત નહી સમજાય એટલે બે વાર વાંચી લે જો શું કહેવા માંગુ છું !!!